《题陈和仲尊明亭》
宋代·袁甫

非德不尊，非道不明。
爰取斯义，以句吾亭。
亭在以巅，气象巍然。
以从何来，蜿蜿蜒蜒。
我坐亭上，极目一望。
群峰毕朝，尊无与搞。
我抚亭下，万状难写。
一一分明，入我盏斝。
有时携筇，偕二三朋。
莫知我心，独抚孤松。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。